title: Rialachán Cur Chun Feidhme (AE) 2021/438 ón gCoimisiún an 3 Márta 2021 lena leasaítear Rialachán Cur Chun Feidhme (AE) Uimh. 184/2014 a mhéid a bhaineann le cuspóir téamach nua a chur le hainmníocht na gcatagóirí idirghabhála faoi sprioc an chomhair chríochaigh Eorpaigh

text:
                  12.3.2021

                  GA

                  Iris Oifigiúil an Aontais Eorpaigh

                  L 85/147

         RIALACHÁN CUR CHUN FEIDHME (AE) 2021/438 ÓN gCOIMISIÚN
         an 3 Márta 2021
         lena leasaítear Rialachán Cur Chun Feidhme (AE) Uimh. 184/2014 a mhéid a bhaineann le cuspóir téamach nua a chur le hainmníocht na gcatagóirí idirghabhála faoi sprioc an chomhair chríochaigh Eorpaigh
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1299/2013 ó Pharlaimint na hEorpa agus ón gComhairle an 17 Nollaig 2013 maidir le forálacha sonracha i dtaca le tacaíocht ó Chiste Forbraíochta Réigiúnaí na hEorpa do sprioc an chomhair chríochaigh Eorpaigh (1), agus go háirithe an dara fomhír d’Airteagal 8(2) de,
         De bharr an mhéid seo a leanas:

                     (1)

                     San Iarscríbhinn a ghabhann le Rialachán Cur Chun Feidhme (AE) Uimh. 184/2014 ón gCoimisiún (2) leagtar amach ainmníocht na gcatagóirí idirghabhála le haghaidh Chiste Forbraíochta Réigiúnaí na hEorpa faoi sprioc an chomhair chríochaigh Eorpaigh.

                     (2)

                     Le hAirteagal 92b(9) de Rialachán (AE) Uimh. 1303/2013 ó Pharlaimint na hEorpa agus ón gComhairle (3), arna leasú le Rialachán (AE) 2020/2221 ó Pharlaimint na hEorpa agus ón gComhairle (4), bunaítear an cuspóir téamach nua “Leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar”, faoina bhfuil na hacmhainní breise ó Ionstraim Théarnaimh an Aontais Eorpaigh le soláthar. Toisc gur cuireadh an cuspóir téamach sin leis, ba cheart Tábla 5 d’Iarscríbhinn I a ghabhann le Rialachán Cur Chun Feidhme (AE) Uimh. 184/2014 a leasú dá réir.

                     (3)

                     Ionas go bhféadfar na bearta dá bhforáiltear sa Rialachán seo a chur i bhfeidhm go pras, ba cheart don Rialachán seo teacht i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

                     (4)

                     Tá na bearta dá bhforáiltear sa Rialachán seo i gcomhréir leis an tuairim ó Choiste Comhordúcháin na gCistí Eorpacha Struchtúracha agus Infheistíochta,

               TAR ÉIS AN RIALACHÁN SEO A GHLACADH:

            Airteagal 1
            I dTábla 5 den Iarscríbhinn a ghabhann le Rialachán Cur Chun Feidhme (AE) Uimh. 184/2014, cuirtear an ró seo a leanas leis:

                           “13

                           - Leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar”.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 3 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 347, 20.12.2013, lch. 259.

            (2)  Rialachán Cur Chun Feidhme (AE) Uimh. 184/2014 ón gCoimisiún an 25 Feabhra 2014 lena leagtar síos de bhun Rialachán (AE) Uimh. 1303/2013 ó Pharlaimint na hEorpa agus ón gComhairle lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh, na téarmaí agus na coinníollacha is infheidhme maidir leis an gcóras um malartú sonraí leictreonacha idir na Ballstáit agus an Coimisiún agus lena nglactar de bhun Rialachán (AE) Uimh. 1299/2013 ó Pharlaimint na hEorpa agus ón gComhairle maidir le forálacha sonracha i dtaca le tacaíocht ó Chiste Forbraíochta Réigiúnaí na hEorpa do sprioc an chomhair chríochaigh Eorpaigh, ainmníocht na gcatagóirí idirghabhála le haghaidh tacaíocht ó Chiste Forbraíochta Réigiúnaí na hEorpa faoi sprioc an chomhair chríochaigh Eorpaigh (IO L 57, 27.2.2014, lch. 7).

            (3)  Rialachán (AE) Uimh. 1303/2013 ó Pharlaimint na hEorpa agus ón gComhairle an 17 Nollaig 2013 lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh agus lena n-aisghairtear Rialachán (CE) Uimh. 1083/2006 ón gComhairle (IO L 347, 20.12.2013, lch. 320).

            (4)  Rialachán (AE) 2020/2221 ó Pharlaimint na hEorpa agus ón gComhairle an 23 Nollaig 2020 lena leasaítear Rialachán (AE) Uimh. 1303/2013 a mhéid a bhaineann le hacmhainní breise agus socruithe cur chun feidhme chun cúnamh a chur ar fáil chun leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar (REACT-EU) (IO L 437, 28.12.2020, lch. 30).


title: Rialachán Cur Chun Feidhme (AE) 2021/439 ón gCoimisiún an 3 Márta 2021 lena leasaítear Rialachán Cur Chun Feidhme (AE) Uimh. 215/2014 a mhéid a bhaineann le cuspóir téamach nua a chur le hainmníocht na gcatagóirí idirghabhála le haghaidh Chiste Forbraíochta Réigiúnaí na hEorpa, Chiste Sóisialta na hEorpa agus an Chiste Comhtháthaithe faoi sprioc na hInfheistíochta le haghaidh fáis agus post

text:
                  12.3.2021

                  GA

                  Iris Oifigiúil an Aontais Eorpaigh

                  L 85/149

         RIALACHÁN CUR CHUN FEIDHME (AE) 2021/439 ÓN gCOIMISIÚN
         an 3 Márta 2021
         lena leasaítear Rialachán Cur Chun Feidhme (AE) Uimh. 215/2014 a mhéid a bhaineann le cuspóir téamach nua a chur le hainmníocht na gcatagóirí idirghabhála le haghaidh Chiste Forbraíochta Réigiúnaí na hEorpa, Chiste Sóisialta na hEorpa agus an Chiste Comhtháthaithe faoi sprioc na hInfheistíochta le haghaidh fáis agus post
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1303/2013 ó Pharlaimint na hEorpa agus ón gComhairle an 17 Nollaig 2013 lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh agus lena n-aisghairtear Rialachán (CE) Uimh. 1083/2006 ón gComhairle (1), agus go háirithe an dara fomhír d’Airteagal 96(2) de,
         De bharr an mhéid seo a leanas:

                     (1)

                     In Iarscríbhinn I a ghabhann le Rialachán Cur Chun Feidhme (AE) Uimh. 215/2014 ón gCoimisiún (2) leagtar amach ainmníocht na gcatagóirí idirghabhála le haghaidh Chiste Forbraíochta Réigiúnaí na hEorpa, Chiste Sóisialta na hEorpa agus an Chiste Comhtháthaithe faoi sprioc na hInfheistíochta le haghaidh fáis agus post.

                     (2)

                     Le hAirteagal 92b(9) de Rialachán (AE) Uimh. 1303/2013, arna leasú le Rialachán (AE) 2020/2221 ó Pharlaimint na hEorpa agus ón gComhairle (3), bunaítear an cuspóir téamach nua “Leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar”, faoina bhfuil an tacaíocht ó acmhainní breise ó Ionstraim Théarnaimh an Aontais Eorpaigh le soláthar. Toisc gur cuireadh an cuspóir téamach sin leis, ba cheart Tábla 5 d’Iarscríbhinn I a ghabhann le Rialachán Cur Chun Feidhme (AE) Uimh. 215/2014 a leasú dá réir.

                     (3)

                     Ionas go bhféadfar na bearta dá bhforáiltear sa Rialachán seo a chur i bhfeidhm go pras, ba cheart don Rialachán seo teacht i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

                     (4)

                     Tá na bearta dá bhforáiltear sa Rialachán seo i gcomhréir leis an tuairim ó Choiste Comhordúcháin na gCistí Eorpacha Struchtúracha agus Infheistíochta,

               TAR ÉIS AN RIALACHÁN SEO A GHLACADH:

            Airteagal 1
            In dTábla 5 d’Iarscríbhinn I a ghabhann le Rialachán Cur Chun Feidhme (AE) Uimh. 215/2014, cuirtear an ró seo a leanas leis:

                        “13

                        - Leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar”.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

            Arna dhéanamh sa Bhruiséil, 3 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 347, 20.12.2013, lch. 320.

            (2)  Rialachán Cur Chun Feidhme (AE) Uimh. 215/2014 ón gCoimisiún an 7 Márta 2014 lena leagtar síos rialacha maidir le cur chun feidhme Rialachán (AE) Uimh. 1303/2013 ó Pharlaimint na hEorpa agus ón gComhairle lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh maidir le modheolaíochtaí i gcomhair tacaíocht i leith an athraithe aeráide, cinneadh garspriocanna agus spriocanna sa chreat feidhmíochta agus ainmníocht na gcatagóirí idirghabhála le haghaidh Chistí Struchtúracha agus Infheistíochta na hEorpa (IO L 69, 8.3.2014, lch. 65).

            (3)  Rialachán (AE) 2020/2221 ó Pharlaimint na hEorpa agus ón gComhairle an 23 Nollaig 2020 lena leasaítear Rialachán (AE) Uimh. 1303/2013 a mhéid a bhaineann le hacmhainní breise agus socruithe cur chun feidhme chun cúnamh a chur ar fáil chun leigheas dhíobháil na géarchéime a chothú i gcomhthéacs phaindéim COVID-19 agus a hiarmhairtí sóisialta agus téarnamh glas, digiteach agus athléimneach a ullmhú don gheilleagar (REACT-EU) (IO L 437, 28.12.2020, lch. 30).


title: Rialachán Cur Chun Feidhme (AE) 2021/458 ón gCoimisiún an 10 Márta 2021 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin “Πατάτα Νάξου” (Patata Naxou) (TGFC)

text:
                  17.3.2021

                  GA

                  Iris Oifigiúil an Aontais Eorpaigh

                  L 91/3

         RIALACHÁN CUR CHUN FEIDHME (AE) 2021/458 ÓN gCOIMISIÚN
         an 10 Márta 2021
         lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin “Πατάτα Νάξου” (Patata Naxou) (TGFC)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,
         De bharr an mhéid seo a leanas:

                     (1)

                     De bhua na chéad fhomhíre d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Gréige ar fhormheas ar leasú ar shonraíocht an táisc gheografaigh faoi chosaint “Πατάτα Νάξου” (Patata Naxou), atá cláraithe faoi Rialachán Cur Chun Feidhme ( AE) Uimh. 1250/2011 ón gCoimisiún (2).

                     (2)

                     Ós rud é gur leasú nach mion atá sa leasú atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (3).

                     (3)

                     I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ní mór an leasú ar an tsonraíocht a fhormheas,

               TAR ÉIS AN RIALACHÁN SEO A GHLACADH:

            Airteagal 1
            An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Πατάτα Νάξου” (Patata Naxou) (TGFC), is leasú é atá formheasta anois.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Márta 2021.

                  Thar ceann an Choimisiúin,

                  Ar son an Uachtaráin,

               Janusz WOJCIECHOWSKI

                  Comhalta den Choimisiún

            (1)  IO L 343, 14.12.2012, lch. 1.

            (2)  Rialachán Cur Chun Feidhme (AE) Uimh. 1250/2011 ón gCoimisiún an 29 Samhain 2011 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (Πατάτα Νάξου (Patata Naxou) (TGFC)) (IO L 319, 2.12.2011, lch. 41).

            (3)  IO C 383, 13.11.2020, lch. 12.


title: Rialachán Cur Chun Feidhme (AE) 2021/459 ón gCoimisiún an 16 Márta 2021 lena leasaítear Rialachán Cur Chun Feidhme (AE) Uimh. 540/2011 maidir le coinníollacha formheasa na substainte gníomhaí feinpiorasaimín (Téacs atá ábhartha maidir le LEE)

text:
                  17.3.2021

                  GA

                  Iris Oifigiúil an Aontais Eorpaigh

                  L 91/4

         RIALACHÁN CUR CHUN FEIDHME (AE) 2021/459 ÓN gCOIMISIÚN
         an 16 Márta 2021
         lena leasaítear Rialachán Cur Chun Feidhme (AE) Uimh. 540/2011 maidir le coinníollacha formheasa na substainte gníomhaí feinpiorasaimín
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (1), agus go háirithe an dara rogha d’Airteagail 21(3) agus 78(2) de
         De bharr an mhéid seo a leanas:

                     (1)

                     Le Rialachán Cur Chun Feidhme (AE) Uimh. 595/2012 (2) rinneadh feinpiorasaimín a fhormheas mar shubstaint ghníomhach i gcomhréir le Rialachán (CE) Uimh. 1107/2009 faoi réir coinníollacha áirithe, ina gceanglaítear ar an mBallstát scrúdúcháin go háirithe, an Coimisiún a chur ar an eolas, i gcomhréir le hAirteagal 38 de Rialachán (CE) Uimh. 1107/2009 maidir le sonraíocht an ábhair theicniúil mar ábhar a mhonaraítear ar bhonn tráchtála.

                     (2)

                     I mí na Nollag 2013, chuir an t-iarratasóir isteach sainchomhad nuashonraithe lena mbeartaítear an fhaisnéis faoi shonraíocht an ábhair theicniúil a mhonaraítear ar bhonn tráchtála a sholáthar don Ostair, an Ballstát is rapóirtéir laistigh den tréimhse iarratais. Rinne an Ballstát is rapóirtéir meastóireacht ar an sainchomhad nuashonraithe i bhfoirm Aguisín a ghabhann leis an Dréacht-Tuarascáil.

                     (3)

                     An 23 Aibreán 2014, rinne an Ostair an t-aguisín a leithdháileadh ar na Ballstáit, ar an iarratasóir agus ar an Údarás Eorpach um Shábháilteacht Bia (“an tÚdarás”) chun barúlacha a fháil uathu, agus rinneadh iad a chomhthiomsú leis na barúlacha uile i bhformáid tábla tuairiscithe, a cuireadh faoi bhráid an Údaráis an 7 Iúil 2014. Sa tábla tuairiscithe, thug an tÚdarás a thuairimí eolaíocha faoi phointí sonracha a ardaíodh le linn na céime tráchta.

                     (4)

                     An 13 Lúnasa 2014, d’fhoilsigh an tÚdarás tuarascáil theicniúil (3) ina bhfuil achoimre ar thoradh an phróisis comhairliúcháin sin i dtaca le feinpiorasaimín.

                     (5)

                     Rinne na Ballstáit agus an Coimisiún athbhreithniú ar an dréacht-tuarascáil mheasúnaithe, ar an aguisín agus ar an tuarascáil theicniúil laistigh den Bhuanchoiste um Plandaí, Ainmhithe, Bia agus Beatha agus cuireadh bailchríoch orthu an 18 Bealtaine 2020 i bhformáid tuarascáil athbhreithniúcháin ón gCoimisiún, maidir le feinpiorasaimín.

                     (6)

                     D’iarr an Coimisiún ar an iarratasóir a bharúlacha a chur isteach maidir leis an tuarascáil athbhreithniúcháin ón gCoimisiún maidir le feinpiorasaimín.

                     (7)

                     Ina thuarascáil athbhreithniúcháin, mheas an Coimisiún gur gá an tsonraíocht theicniúil a moladh san fhormheas ar fheinpiorasaimín a athrú ó tháirgeadh píolótach go táirgeadh tráchtála. Sainaithníodh an t-eisíontas hiodraisín, ar ábhar tosaigh é, mar eisíontas ábhartha, le linn an mheasúnaithe, ós rud é gur aimsíodh é sna baisceanna plandaí píolótacha ar a ndearnadh athmheasúnú agus sna baisceanna plandaí ó na láithreáin tráchtála. Ag cur san áireamh go bhfuil an t-eisíontas ábhartha hiodraisín ina chúis imní ó thaobh na tocsaineolaíochta de, chinn an Coimisiún nár chóir go rachadh uasmhéid an eisíontais sin san ábhar teicniúil thar 0,0001 % (1 mg/kg).

                     (8)

                     Chun ardleibhéal cosanta a áirithiú do thomhaltóirí, is iomchuí dá bhrí sin, uasleibhéal a bhunú don eisíontas sin sa tsubstaint ghníomhach a mhonaraítear ar bhonn tráchtála.

                     (9)

                     Ba cheart, dá bhrí sin, an Iarscríbhinn a ghabhann le Rialachán Cur Chun Feidhme (AE) Uimh. 540/2011 (4) a leasú dá réir.

                     (10)

                     Ba cheart a ndóthain ama a thabhairt do na Ballstáit chun údaruithe a leasú nó a tharraingt siar maidir le táirgí cosanta plandaí ina bhfuil feinpiorasaimín údaraithe, agus nach gcomhlíonann sonraíocht an ábhair theicniúil a mhonaraítear ar bhonn tráchtála ná na coinníollacha srianta formheasa.

                     (11)

                     Maidir le táirgí cosanta plandaí ina bhfuil feinpiorasaimín, agus i gcás ina gceadóidh na Ballstáit aon tréimhse chairde i gcomhréir le hAirteagal 46 de Rialachán (CE) Uimh. 1107/2009, ba cheart an tréimhse sin dul in éag, ar a dhéanaí, 15 mhí tar éis don Rialachán seo a theacht i bhfeidhm.

                     (12)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasú ar Rialachán Cur Chun Feidhme (AE) Uimh. 540/2011
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir leis an Iarscríbhinn a ghabhann leis an Rialachán seo.

            Airteagal 2
            Bearta idirthréimhseacha
            I gcás inar gá, déanfaidh na Ballstáit na húdaruithe atá ann cheana a leasú nó a tharraingt siar le haghaidh táirgí cosanta plandaí ina bhfuil feinpiorasaimín ina shubstaint ghníomhach faoin 6 Iúil 2021 ar a dhéanaí.

            Airteagal 3
            Tréimhse chairde
            Beidh aon tréimhse chairde a dheonóidh na Ballstáit i gcomhréir le hAirteagal 46 de Rialachán (CE) Uimh. 1107/2009 chomh gearr agus is féidir agus rachaidh an tréimhse sin in éag faoin 6 Iúil 2022 ar a dhéanaí.

            Airteagal 4
            Teacht i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  Rialachán Cur Chun Feidhme (AE) Uimh. 595/2012 ón gCoimisiún an 5 Iúil 2012 lena ndéantar feinpiorasaimín a fhormheas, i gcomhréir le Rialachán Cur Chun Feidhme (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (IO L 176, 6.7.2012, lch. 46).

            (3)  EFSA (an tÚdarás Eorpach um Shábháilteacht Bia), 2015. Toradh an chomhairliúcháin leis na Ballstáit, leis an iarratasóir agus le EFSA maidir leis an measúnú riosca ar shonraí deimhniúcháin le haghaidh lotnaidicídí ar an tsubstaint ghníomhach feinpiorasaimín. Foilseachán tacaíochta EFSA 2014:EN-630.

            (4)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            IARSCRÍBHINN
            Cuirtear an méid seo a leanas in ionad an cholúin “Íonacht” i ró 25, feinpiorasaimín, de Chuid B den Iarscríbhinn a ghabhann le Rialachán Cur Chun Feidhme (AE) Uimh. 540/2011:

               “≥ 960 g/kg
               Is cúis imní ó thaobh na tocsaineolaíochta de an t-eisíontas monaraíochta seo a leanas agus níor cheart dó dul thar an méid seo a leanas san ábhar teicniúil ann:
               Hiodraisín: cion uasta: < 0,0001 % (1 mg/kg)”

            Cuirtear an méid seo a leanas in ionad an cholúin “Forálacha Sonracha” i ró 25, feinpiorasaimín, de Chuid B den Iarscríbhinn a ghabhann le Rialachán Cur Chun Feidhme (AE) Uimh. 540/2011:

               “CUID B
               Chun na prionsabail aonfhoirmeacha dá dtagraítear in Airteagal 29(6) de Rialachán (CE) Uimh. 1107/2009 a chur chun feidhme, cuirfear san áireamh conclúidí na tuarascála athbhreithnithe ar fheinpiorasaimín, agus go háirithe Foscríbhinní I agus II de, mar a tugadh chun críche é sa Bhuanchoiste um an mBiashlabhra agus um Shláinte Ainmhithe an 1 Meitheamh 2012, agus sa Bhuanchoiste um Plandaí, Ainmhithe, Bia agus Beatha an 18 Bealtaine 2020. Tá an íonacht a thugtar san iontráil seo bunaithe ar tháirgeadh plandaí ar láithreán tráchtála.”


title: Rialachán Cur Chun Feidhme (AE) 2021/460 ón gCoimisiún an 16 Márta 2021 lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na hÚcráine ar an liosta de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus na hearraí sin a bheith faoi bhealach tríd i ndáil le fliú ardphataigineach na n-éan (Téacs atá ábhartha maidir le LEE)

text:
                  17.3.2021

                  GA

                  Iris Oifigiúil an Aontais Eorpaigh

                  L 91/7

         RIALACHÁN CUR CHUN FEIDHME (AE) 2021/460 ÓN gCOIMISIÚN
         an 16 Márta 2021
         lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na hÚcráine ar an liosta de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus na hearraí sin a bheith faoi bhealach tríd i ndáil le fliú ardphataigineach na n-éan
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2002/99/CE ón gComhairle an 16 Nollaig 2002 lena leagtar síos na rialacha maidir le sláinte ainmhithe lena rialaítear táirgeadh, próiseáil, dáileadh agus tabhairt isteach táirgí de bhunadh ainmhíoch lena gcaitheamh ag an duine (1), agus go háirithe an frása réamhráiteach d’Airteagal 8, an chéad fhomhír de mhír 1 d’Airteagal 8, mír 4 d’Airteagal 8 agus Airteagal 9(4) de,
         Ag féachaint do Threoir 2009/158/CE ón gComhairle an 30 Samhain 2009 maidir le coinníollacha i dtaca le sláinte ainmhithe lena rialaítear trádáil in éanlaith chlóis agus uibheacha goir laistigh den Chomhphobal agus allmhairí díobh as tríú tíortha (2), agus go háirithe Airteagail 23(1), 24(2) agus 25(2) de,
         De bharr an mhéid seo a leanas:

                     (1)

                     Le Rialachán (CE) Uimh. 798/2008 ón gCoimisiún (3) leagtar síos ceanglais deimhniúcháin tréidliachta maidir le héanlaith chlóis agus táirgí éineola (“na tráchtearraí”) a allmhairiú isteach san Aontas agus a bheith faoi bhealach tríd, lena n-áirítear a stóráil le linn an idirthurais. Is éard a fhoráiltear leis nach ndéanfar na tráchtearraí a allmhairiú isteach san Aontas agus iad a bheith faoi bhealach tríd ach amháin ó na tríú tíortha, críocha, criosanna nó deighleoga a liostaítear i gcolúin 1 agus 3 den tábla i gCuid 1 d’Iarscríbhinn I a ghabhann leis.

                     (2)

                     Le Rialachán (CE) Uimh. 798/2008, leagtar síos na coinníollacha freisin maidir le tríú tír, críoch, crios nó deighleog a mheastar a bheith saor ó fhliú ardphataigineach na n-éan (HPAI).

                     (3)

                     Liostaítear an Úcráin sa tábla i gCuid 1 d’Iarscríbhinn I a ghabhann le Rialachán (CE) Uimh. 798/2008 mar thríú tír óna n-údaraítear tráchtearraí áirithe éanlaithe clóis a allmhairiú isteach san Aontas agus na hearraí sin a bheith faoi bhealach tríd ó chodanna áirithe dá críoch, de réir mar atá HPAI ann nó mura bhfuil. Is i gCuid 1 d’Iarscríbhinn I a ghabhann le Rialachán (CE) Uimh. 798/2008 a leagadh an réigiúnú sin amach, arna leasú le Rialachán Cur Chun Feidhme (AE) 2020/352 (4), ó deimhníodh ráig HPAI den fhochineál H5N8 an 19 Eanáir 2020.

                     (4)

                     Ó tharla ráig HPAI, tá beartas díothaithe curtha chun feidhme ag an Úcráin chun leathadh an ghalair sin a rialú agus a theorannú. Chomh maith leis sin, thug an Úcráin chun críche na bearta glantacháin agus díghalraithe is gá tar éis chur chun feidhme an bheartais díothaithe ar an ngabháltas éanlaithe clóis inar deimhníodh ráig HPAI i mí Eanáir 2020. Tá faisnéis nuashonraithe curtha faoi bhráid an Choimisiúin ag an Úcráin maidir leis an staid eipidéimeolaíoch ar a críoch féin agus na bearta atá glactha aici chun leathadh HPAI a chosc, bearta a ndearna an Coimisiún meastóireacht orthu,.

                     (5)

                     Ar bhonn na meastóireachta sin, is é conclúid ar thángthas air go bhfuil an ráig sin faoi smacht agus nach bhfuil aon riosca ann go dtabharfaí tráchtearraí éanlaithe clóis isteach san Aontas ó na limistéir sin san Úcráin a liostaítear i gCuid 1 d’Iarscríbhinn I a ghabhann le Rialachán (CE) Uimh. 798/2008 ónar cuireadh allmhairí ar fionraí leis an Rialachán sin, arna leasú le Rialachán Cur Chun Feidhme (AE) 2020/352.

                     (6)

                     An 4 Nollaig 2020, áfach, dheimhnigh an Úcráin go raibh HPAI d’fhochineál H5 i ngabháltas éanlaithe clóis ar a críoch féin. Mar gheall ar ráig HPAI atá deimhnithe, ní féidir a mheas go bhfuil críoch na hÚcráine ina hiomláine saor a thuilleadh ón ngalar sin agus dá bhrí sin, ní féidir le húdaráis tréidliachta na hÚcráine coinsíneachtaí tráchtearraí éanlaithe a dheimhniú a thuilleadh le hallmhairiú isteach san Aontas, nó a bheith faoi bhealach tríd, ó na limistéir atá buailte leis an ráig sin. Ó tharla an ráig sin, dheimhnigh an Úcráin tuilleadh ráigeanna HPAI d’fhochineál H5 i ngabháltas éanlaithe clóis ar a críoch féin.

                     (7)

                     Ó tharla an ráig i mí na Nollag 2020, is éard atá dearbhaithe ag údaráis tréidliachta na hÚcráine, na deimhnithe le haghaidh coinsíneachtaí tráchtearraí ar beartaíodh a n-allmhairiú isteach san Aontas, sin nó iad a bheith faoi bhealach tríd, is deimhnithe iad a chuir na húdaráis sin ar fionraí, agus chuir siad beartas díbeartha chun feidhme chun HPAI a rialú agus chun leathadh an ghalair sin a theorannú.

                     (8)

                     Ina theannta sin, chuir an Úcráin faisnéis faoi bhráid an Choimisiúin maidir leis an staid eipidéimeolaíoch ar a críoch féin, agus léirigh sí na limistéir a cuireadh faoi shrianta, chomh maith leis na bearta atá déanta aici chun cosc a chur ar leathadh HPAI lasmuigh de na limistéir sin atá faoi shrianta. Tá meastóireacht déanta ag an gCoimisiún ar an bhfaisnéis sin anois, agus ar bhonn na meastóireachta sin, agus ar bhonn na ráthaíochtaí a thug an Úcráin, is é an chonclúid ba cheart a bheith ann gur leor srianta ar choinsíneachtaí tráchtearraí éanlaithe clóis a thabhairt isteach san Aontas a chur i bhfeidhm sna limistéir atá buailte le HPAI amháin, limistéir atá curtha faoi shrianta ag údaráis tréidliachta na hÚcráine mar gheall ar na ráigeanna atá ann faoi láthair, chun na rioscaí a bhaineann le tabhairt isteach na dtráchtearraí sin san Aontas a chumhdach.

                     (9)

                     Dá bhrí sin, ba cheart iontráil na hÚcráine sa tábla i gCuid 1 d’Iarscríbhinn I a ghabhann le Rialachán (CE) Uimh. 798/2008 a leasú chun an staid eipidéimeolaíoch atá sa tríú tír sin faoi láthair a chur san áireamh.

                     (10)

                     Dá bhrí sin, ba cheart Iarscríbhinn I a ghabhann le Rialachán (CE) Uimh. 798/2008 a leasú dá réir sin.

                     (11)

                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Cuid 1 d’Iarscríbhinn I a ghabhann le Rialachán (CE) Uimh. 798/2008 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 18, 23.1.2003, lch. 11.

            (2)  IO L 343, 22.12.2009, lch. 74.

            (3)  Rialachán (CE) Uimh. 798/2008 ón gCoimisiún an 8 Lúnasa 2008 lena leagtar síos liosta de thríú tíortha, críocha, criosanna nó deighleoga óna bhféadfar éanlaith chlóis agus táirgí éineola a allmhairiú isteach sa Chomhphobal agus na táirgí sin a bheith faoi bhealach tríd mar aon leis na ceanglais deimhniúcháin tréidliachta (IO L 226, 23.8.2008, lch. 1).

            (4)  Rialachán Cur Chun Feidhme (AE) 2020/352 ón gCoimisiún an 3 Márta 2020 lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na hÚcráine ar na liostaí de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus na hearraí sin a bheith faoi bhealach tríd i ndáil le fliú ardphataigineach na n-éan (IO L 65, 4.3.2020, lch. 4).

            IARSCRÍBHINN
            I gCuid 1 d’Iarscríbhinn I a ghabhann le Rialachán (CE) Uimh. 798/2008, cuirtear an méid seo a leanas in ionad iontráil na hÚcráine:

                           Cód ISO agus ainm an tríú tír nó na críche

                           Cód an tríú tír, na críche, an chreasa nó na deighleoige

                           Tuairisc ar an tríú tír, ar an gcríoch, an crios nó an deighleog

                           Deimhniú tréidliachta

                           Coinníollacha sonracha

                           Coinníollacha sonracha

                           Stádas faireachais ar fhliú na n-éan

                           Stádas vacsaínithe fliú na n-éan

                           Stádas rialaithe Salmonella

                           Samhail/Samhlacha

                           Ráthaíochtaí breise

                           Dáta deiridh

                           Dáta oscailte

                           1

                           2

                           3

                           4

                           5

                           6

                           6A

                           6B

                           7

                           8

                           9

                           “UA– an Úcráin

                           UA-0

                           An tír ina hiomláine

                           EP, E

                           UA-1

                           Tír iomlán na hÚcráine, cé is moite de limistéar UA-2

                           WGM

                           POU, RAT

                           UA-2

                           Limistéar na hÚcráine a chomhfhreagraíonn don mhéid seo a leanas:

                           UA-2.1

                           Kherson Oblast (réigiún)

                           WGM

                           P2

                           30.11.2016

                           7.3.2020

                           POU, RAT

                           P2

                           30.11.2016

                           7.3.2020

                           UA-2.2

                           Odessa Oblast (réigiún)

                           WGM

                           P2

                           4.1.2017

                           7.3.2020

                           POU, RAT

                           P2

                           4.1.2017

                           7.3.2020

                           UA-2.3

                           Chernivtsi Oblast (réigiún)

                           WGM

                           P2

                           4.1.2017

                           7.3.2020

                           POU, RAT

                           P2

                           4.1.2017

                           7.3.2020

                           UA-2.4

                           Vinnytsia Oblast (réigiún), Nemyriv Raion (ceantar), bardais:
                           Sráidbhaile Berezivka
                           Sráidbhaile Bratslav
                           Sráidbhaile Budky
                           Sráidbhaile Bugakiv
                           Sráidbhaile Chervone
                           Sráidbhaile Chukiv
                           Sráidbhaile Danylky
                           Sráidbhaile Dovzhok
                           Sráidbhaile Horodnytsia
                           Sráidbhaile Hrabovets
                           Sráidbhaile Hranitne
                           Sráidbhaile Karolina
                           Sráidbhaile Korovayna
                           Sráidbhaile Korzhiv
                           Sráidbhaile Korzhivka
                           Sráidbhaile Kryklivtsi
                           Sráidbhaile Maryanivka
                           Sráidbhaile Melnykivtsi
                           Sráidbhaile Monastyrok
                           Sráidbhaile Monastyrske
                           Cathair Nemyriv
                           Sráidbhaile Novi Obyhody
                           Sráidbhaile Ostapkivtsi
                           Sráidbhaile Ozero
                           Sráidbhaile Perepelychcha
                           Sráidbhaile Rachky
                           Sráidbhaile Salyntsi
                           Sráidbhaile Samchyntsi
                           Sráidbhaile Sazhky
                           Sráidbhaile Selevintsi
                           Sráidbhaile Sholudky
                           Sráidbhaile Slobidka
                           Sráidbhaile Sorokoduby
                           Sráidbhaile Sorokotiazhyntsi
                           Sráidbhaile Velyka Bushynka
                           Sráidbhaile Vovchok
                           Sráidbhaile Vyhnanka
                           Sráidbhaile Yosypenky
                           Sráidbhaile Zarudyntsi
                           Sráidbhaile Zelenianka

                           WGM

                           P2

                           19.1.2020

                           20.3.2021

                           POU, RAT

                           P2

                           19.1.2020

                           20.3.2021”

                           UA-2.5

                           Mykolaiv Oblast (réigiún)
                           Kherson Oblast (réigiún), Khersonskyi (Bilozerskyi) Raion (ceantar), bardais:
                           Sráidbhaile Tavriyske
                           Sráidbhaile Nova zoria

                           WGM

                           P2

                           4.12.2020

                           POU, RAT

                           P2

                           4.12.2020

                           UA-2.6

                           Kyiv Oblast (réigiún):
                           Ivankiv Raion (ceantar),
                           bardais:
                           Sráidbhaile Leonivka
                           Sráidbhaile Blidcha
                           Sráidbhaile Kolentsi
                           Sráidbhaile Zymovyshche
                           Sráidbhaile Rudnia-Talska
                           Sráidbhaile Sosnivka
                           Borodianka Raion (ceantar), bardais:
                           Sráidbhaile Koblytsia
                           Sráidbhaile Talske
                           Sráidbhaile Myrcha
                           Sráidbhaile Stara Buda,
                           Sráidbhaile Velykyi Lis
                           Sráidbhaile Krasnyi Rih
                           Sráidbhaile beag Mykhailivskyi

                           WGM

                           P2

                           24.12.2020

                           POU, RAT

                           P2

                           24.12.2020

                           UA-2.7

                           Kyiv Oblast (réigiún):
                           Borodianka Raion (ceantar), bardais:
                           Baile Borodianka
                           Sráidbhaile Kachaly
                           Sráidbhaile Shybene
                           Sráidbhaile Nebrat
                           Sráidbhaile Nove Zalissia
                           Sráidbhaile Berestianka
                           Sráidbhaile Zdvyzhivka
                           Sráidbhaile Babyntsi
                           Sráidbhaile Buda-Babynetska
                           Baile Klavdiyevo-Tarasove
                           Sráidbhaile Poroskoten
                           Sráidbhaile Pylypovychi
                           Sráidbhaile Nova Hreblia
                           Sráidbhaile Vablia
                           Sráidbhaile Druzhnia
                           Sráidbhaile Halynka
                           Sráidbhaile Zahaltsi
                           Sráidbhaile Mykhailivskyi (Mykhailenkiv)
                           eastát tuaithe ‘Blyzhni sady’
                           Buchanskyi Raion (ceantar), bardais: Baile Nemishayeve
                           Sráidbhaile Mykulychi
                           Sráidbhaile Dibrova
                           Sráidbhaile Kozyntsi
                           Sráidbhaile Chervona hilka
                           Sráidbhaile Plakhtianka
                           Sráidbhaile Myrotske
                           cuid de bhaile Vorzel atá srianta ag sráideanna Bilostotskykh agus Pushkina

                           WGM

                           P2

                           27.12.2020

                           POU, RAT

                           P2

                           27.12.2020

                           UA-2.8

                           Kherson Oblast (réigiún):
                           Kakhovskyi Raion (ceantar), bardais:
                           Sráidbhaile Zaozerne
                           Sráidbhaile Skvortsivka
                           Sráidbhaile Maryanivka
                           Sráidbhaile Slynenko
                           Sráidbhaile Olhivka
                           Novotroyitskyi Raion (ceantar), bardais:
                           Sráidbhaile Volodymyro-Ilyinka
                           Sráidbhaile Sofiivka
                           Sráidbhaile Katerynivka

                           WGM

                           P2

                           29.12.2020

                           POU, RAT

                           P2

                           29.12.2020

                           UA-2.9

                           Kyiv Oblast (réigiún), cathair Chív:
                           An limistéar atá laistigh de chiorcal dar ga 10 km agus a bhfuil a lárphointe suite i sráidbhaile Hostomel in Buchanskyi Raion, agus a shíneann roimhe deiseal:

                                       (a)

                                       Thuaidh, Thiar Thuaidh, Thiar, Thiar Theas: Réigiún Chív (oblast), Buchanskyi Raion (ceantar), bardais: Sráidbhaile Moshchun, baile Hostomel, baile Kotsiubynske, cathair Irpin, cathair Bucha, sráidbhaile Horenka.

                                       (b)

                                       Thoir Thuaidh, Thoir, Thoir Theas, Theas: Teorainn Réigiún Chív (oblast) le Obolonskyi, Podilskyi, Shevchenkivskyi Raions (ceantracha) de chathair Chív ón áit a dtrasnaíonn Sráid Polarna, Sráid Avtozavodska, Sráid Semena Skliarenko a chéile go dtí an áit a dtrasnaíonn Sráid Oleny Telihy, Sráid Oleksandra Dovzhenko a chéile go dtí Ascaill Peremohy

                           WGM

                           P2

                           18.1.2021

                           POU, RAT

                           P2

                           18.1.2021

                           UA-2.10

                           Donetsk Oblast (réigiún):
                           Ceantar Volnovaskyi (ex Velykonovosilkivskyi), bardais:
                           Sráidbhaile Vesele
                           Sráidbhaile Fedorivka
                           Sráidbhaile Skudne
                           Sráidbhaile Dniproenerhiia
                           Baile Velyka Novosilka
                           Sráidbhaile Rozdolne
                           Sráidbhaile Novyi Komar
                           Sráidbhaile Perebudova
                           Sráidbhaile Novoocheretuvate
                           Sráidbhaile Myrne
                           Sráidbhaile Ordadne
                           Sráidbhaile Komar
                           Sráidbhaile Vremivka
                           Sráidbhaile Voskresenka
                           Sráidbhaile Vilne Pole
                           Sráidbhaile Shevchenko
                           Sráidbhaile Burlatske
                           Sráidbhaile Pryvilne
                           Dnipropetrovsk Oblast (réigiún):
                           Ceantar Prokrovskyi, bardais:
                           Sráidbhaile Maliivka

                           WGM

                           P2

                           3.2.2021

                           POU, RAT

                           P2

                           3.2.2021


title: Rialachán Cur Chun Feidhme (AE) 2021/461 ón gCoimisiún an 16 Márta 2021 lena leasaítear Rialachán (CE) Uimh. 1235/2008 a mhéid a bhaineann leis an dáta le hiarrataí a fháil ar údaráis rialaithe agus comhlachtaí rialaithe a aithint chun críche coibhéise faoi na socruithe le haghaidh allmhairí táirgí orgánacha bunaithe ar Rialachán (CE) Uimh. 834/2007 ón gComhairle (Téacs atá ábhartha maidir le LEE)

text:
                  17.3.2021

                  GA

                  Iris Oifigiúil an Aontais Eorpaigh

                  L 91/14

         RIALACHÁN CUR CHUN FEIDHME (AE) 2021/461 ÓN gCOIMISIÚN
         an 16 Márta 2021
         lena leasaítear Rialachán (CE) Uimh. 1235/2008 a mhéid a bhaineann leis an dáta le hiarrataí a fháil ar údaráis rialaithe agus comhlachtaí rialaithe a aithint chun críche coibhéise faoi na socruithe le haghaidh allmhairí táirgí orgánacha bunaithe ar Rialachán (CE) Uimh. 834/2007 ón gComhairle
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 834/2007 ón gComhairle an 28 Meitheamh 2007 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CEE) Uimh. 2092/91 (1), agus go háirithe Airteagal 33(3) agus Airteagal 38(d) de,
         De bharr an mhéid seo a leanas:

                     (1)

                     Le Rialachán (AE) 2018/848 ó Pharlaimint na hEorpa agus ón gComhairle (2) leagtar síos go gcuirfear scéim i dtaobh údarás rialaithe agus comhlachtaí rialaithe a aithníonn an Coimisiún ar mhaithe le táirgí comhlíontacha a allmhairiú in ionad na scéime i dtaobh údarás rialaithe agus comhlachtaí rialaithe a aithníonn an Coimisiún ar bhonn Airteagal 33(3) de Rialachán (CE) Uimh. 834/2007 chun rialuithe a dhéanamh agus deimhnithe a eisiúint i dtríú tíortha chun táirgí a bhfuil ráthaíochtaí coibhéiseacha ag baint leo a allmhairiú.

                     (2)

                     De dheasca ráig phaindéim COVID-19 agus na géarchéime sláinte poiblí a bhaineann léi, cuireadh siar ar feadh aon bhliana amháin, le Rialachán (AE) 2020/1693 ó Pharlaimint na hEorpa agus ón gComhairle (3), dáta chur i bhfeidhm Rialachán (AE) 2018/848 agus dátaí áirithe eile dá dtagraítear sa Rialachán sin. Mar thoradh air sin, beidh feidhm ag Rialachán (AE) 2018/848 ón 1 Eanáir 2022.

                     (3)

                     D’fhonn a áirithiú go raibh na hacmhainní riaracháin is gá ar fáil chun foráil a dhéanamh maidir le haitheantas pras a thabhairt ar na húdaráis rialaithe agus ar na comhlachtaí rialaithe faoin scéim nua, rinneadh Airteagal 11(1) de Rialachán (CE) Uimh. 1235/2008 ón gCoimisiún (4) a leasú le Rialachán Cur Chun Feidhme (AE) Uimh. 2020/25 ón gCoimisiún (5) chun dáta deiridh a leagan síos maidir le hiarrataí nua a fháil ar aitheantas a thabhairt d’údaráis rialaithe agus comhlachtaí rialaithe chun críche coibhéise faoin tsean-scéim. Is é an 30 Meitheamh 2020 an dáta deiridh sin.

                     (4)

                     Is gá, dá bhrí sin, Airteagal 11(1) de Rialachán (CE) Uimh. 1235/2008 a leasú arís chun an dáta maidir le hiarrataí nua a fháil ar aitheantas a thabhairt d’údaráis rialaithe agus comhlachtaí rialaithe chun críche coibhéise faoin tsean-scéim allmhairithe a ailíniú leis an dáta maidir le bunú an chórais nua allmhairithe i Rialachán (AE) 2018/848.

                     (5)

                     Ba cheart, dá bhrí sin, Rialachán (CE) Uimh. 1235/2008 a leasú dá réir sin.

                     (6)

                     Chun deis a thabhairt do na húdaráis rialaithe agus do na comhlachtaí rialaithe lena mbaineann tairbhiú go hiomlán den tréimhse ama atá fágtha go dtí an 30 Meitheamh 2021 tar éis athghníomhachtú na huirlise ábhartha TF, ba cheart don Rialachán seo teacht i bhfeidhm mar ábhar práinne an lá tar éis lá a fhoilsithe in Iris Oifigiúil an Aontais Eorpaigh.

                     (7)

                     Tá na bearta dá bhforáiltear sa Rialachán seo i gcomhréir leis an tuairim ón gCoiste um tháirgeadh orgánach,

               TAR ÉIS AN RIALACHÁN SEO A GHLACADH:

            Airteagal 1
            In Airteagal 11(1) de Rialachán (CE) Uimh. 1235/2008, cuirtear an dáta “30 Meitheamh 2021” in ionad “30 Meitheamh 2020”.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 189, 20.7.2007, lch. 1.

            (2)  Rialachán (AE) 2018/848 ó Pharlaimint na hEorpa agus ón gComhairle an 30 Bealtaine 2018 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CE) Uimh. 834/2007 ón gComhairle (IO L 150, 14.6.2018, lch. 1).

            (3)  Rialachán (AE) 2020/1693 ó Pharlaimint na hEorpa agus ón gComhairle an 11 Samhain 2020 lena leasaítear Rialachán (AE) 2018/848 a mhéid a bhaineann le dáta a chur i bhfeidhm agus dátaí áirithe eile dá dtagraítear sa Rialachán sin (IO L 381, 13.11.2020, lch. 1).

            (4)  Rialachán (CE) Uimh. 1235/2008 ón gCoimisiún an 8 Nollaig 2008 lena leagtar síos rialacha mionsonraithe maidir le cur chun feidhme Rialachán (CE) Uimh. 834/2007 ón gComhairle a mhéid a bhaineann leis na socruithe le haghaidh allmhairí táirgí orgánacha ó thríú tíortha (IO L 334, 12.12.2008, lch. 25).

            (5)  Rialachán Cur Chun Feidhme (AE) Uimh. 2020/25 ón gCoimisiún an 13 Eanáir 2020 lena leasaítear agus lena gceartaítear Rialachán (CE) Uimh. 1235/2008 lena leagtar síos rialacha mionsonraithe maidir le cur chun feidhme Rialachán (CE) Uimh. 834/2007 ón gComhairle a mhéid a bhaineann leis na socruithe le haghaidh allmhairí táirgí orgánacha ó thríú tíortha (IO L 8, 14.1.2020, lch. 18).


title: Rialachán Cur Chun Feidhme (AE) 2021/464 ón gCoimisiún an 17 Márta 2021 maidir le neamh-fhormheas Capsicum annuum L. var. annuum, grúpa longum, eastóscán cayenne mar shubstaint bhunúsach i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh (Téacs atá ábhartha don LEE)

text:
                  18.3.2021

                  GA

                  Iris Oifigiúil an Aontais Eorpaigh

                  L 94/1

         RIALACHÁN CUR CHUN FEIDHME (AE) 2021/464 ÓN gCOIMISIÚN
         an 17 Márta 2021
         maidir le neamh-fhormheas Capsicum annuum L. var. annuum, grúpa longum, eastóscán cayenne mar shubstaint bhunúsach i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh
         (Téacs atá ábhartha don LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE (1) ón gComhairle, agus go háirithe Airteagal 23(5) i gcomhar le hAirteagal 13(2) de,
         De bharr an mhéid seo a leanas:

                     (1)

                     An 14 Márta 2018, fuair an Coimisiún iarratas ón gcuideachta Bio Natural Protect le formheas a dhéanamh ar Capsicum annuum L. var. annuum, grúpa longum, eastóscán cayenne mar shubstaint bhunúsach le húsáid mar éarthach i gcoinne mamaigh agus éin a itheann síolta. Fuarthas iarratas athbhreithnithe an 23 Bealtaine 2019, iarratas a raibh fianaise ag gabháil leis, is é sin an fhaisnéis a cheanglaítear faoin dara fomhír d’Airteagal 23(3) de Rialachán (CE) Uimh. 1107/2009.

                     (2)

                     D’iarr an Coimisiún cúnamh eolaíoch ar an Údarás Eorpach um Shábháilteacht Bia (“an tÚdarás”). Chuir an tÚdarás tuarascáil theicniúil ar fáil don Choimisiún maidir le Capsicum annuum L. var. annuum, grúpa longum, eastóscán cayenne an 31 Márta 2020 (2). Is é conclúid a bhain an tÚdarás as an tuarascáil nach maith an sainiú a bhí déanta ar shonraíocht Capsicum annuum L. var. annuum, grúpa longum, eastóscán cayenne, ná ar an gcomhpháirt is tábhachtaí atá ann, is é sin an chapsaicin. Chomh maith leis sin, de réir an Údaráis, airíonna na cinniúna agus na hiompraíochta sa chomhshaol a bhain le cuid de na comhpháirteanna eastósctha„ lena n-áirítear an chapsaicin, bhí siad éiginnte agus bhí staidéir bhreise ar an tocsaineacht ag teastáil i gcás gach speicis nach spriocspeiceas é. Thug an tÚdarás dá aire go raibh fianaise curtha ar fáil ag cuideachtaí don Ghníomhaireacht Eorpach Ceimiceán freisin, fianaise gurbh fhéidir gur ghá comhpháirteanna de Capsicum annuum L. var. annuum, grúpa longum, eastóscán cayenne a aicmiú mar shubstaintí a dhéanann damáiste mór do na súile, atá díobhálach má shlogtar iad, agus ar cúis le greannú ar an gcraiceann iad.

                     (3)

                     Mar aon leis sin, an acmhainneacht ghéineathocsaineach atá sa chapsaicin, is rud é atá sainaitheanta ag an gCoiste Eolaíoch um Bia (3).

                     (4)

                     Ní raibh aon mheastóireacht ábhartha ar fáil a bhí déanta i gcomhréir le reachtaíocht eile de chuid an Aontais dá dtagraítear in Airteagal 23(2) de Rialachán (CE) Uimh. 1107/2009.

                     (5)

                     Chuir an Coimisiún an tuarascáil athbhreithnithe (4) agus an dréacht den Rialachán seo maidir le neamh-fhormheas Capsicum annuum L. var. annuum, grúpa longum, eastóscán cayenne, faoi bhráid an Bhuanchoiste um Plandaí, Ainmhithe, Bia agus Beatha an 17 Iúil 2020.

                     (6)

                     D’iarr an Coimisiún ar an iarratasóir a bharúil féin a thíolacadh i leith thuarascáil theicniúil an Údaráis agus i leith dhréacht-tuarascáil athbhreithnithe an Choimisiúin. Chuir an t-iarratasóir a bharúil isteach, agus scrúdaíodh go cúramach í.

                     (7)

                     Mar sin féin, ainneoin na n-argóintí a rinne an t-iarratasóir, ní féidir an t-ábhar imní a bhaineann leis an tsubstaint a chur as an áireamh.

                     (8)

                     Dá bhrí sin, faoi mar a leagtar síos i dtuarascáil athbhreithnithe an Choimisiúin, níl sé suite go bhfuil na ceanglais a leagtar síos in Airteagal 23 de Rialachán (CE) Uimh. 1107/2009 comhlíonta. Dá bhrí sin, is iomchuí gan Capsicum annuum L. var. annuum, grúpa longum, eastóscán cayenne a fhormheas mar shubstaint bhunúsach.

                     (9)

                     Ní dhéanann an Rialachán seo dochar d’iarratas eile a d’fhéadfaí a chur isteach ar fhormheas Capsicum annuum L. var. annuum, grúpa longum, eastóscán cayenne mar shubstaint bhunúsach i gcomhréir le hAirteagal 23(3) de Rialachán (CE) Uimh. 1107/2009.

                     (10)

                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Níl an tsubstaint Capsicum annuum L. var. annuum, grúpa longum, eastóscán cayenne formheasta mar shubstaint bhunúsach.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 17 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  EFSA (an tÚdarás Eorpach um Shábháilteacht Bia), 2020. Tuarascáil theicniúil ar thoradh an chomhairliúcháin leis na Ballstáit agus le EFSA maidir leis an iarratas substainte bunúsaí ar fhormheas Capsicum annuum L. var. annuum, grúpa longum, eastóscán cayenne, lena úsáid i gcosaint na bplandaí mar éarthach i gcoinne mamaigh agus éin a itheann síolta. Foilseachán tacaíochta EFSA 2020:EN-1838. 77pp. doi:10.2903/sp.efsa.2020.EN-1838.

            (3)  Tuairim ón gCoiste Eolaíoch um Bia maidir leis an gCapsaicin (tuairim a glacadh an 26 Feabhra 2002); https://ec.europa.eu/food/sites/food/files/safety/docs/fs_food-improvement-agents_flavourings-out120.pdf

            (4)  https://ec.europa.eu/food/plant/pesticides/eu-pesticides-db_en


title: Rialachán Cur Chun Feidhme (AE) 2021/467 ón gCoimisiún an 16 Márta 2021 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin “Volailles d’Ancenis” (TGFC)

text:
                  19.3.2021

                  GA

                  Iris Oifigiúil an Aontais Eorpaigh

                  L 96/5

         RIALACHÁN CUR CHUN FEIDHME (AE) 2021/467 ÓN gCOIMISIÚN
         an 16 Márta 2021
         lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin “Volailles d’Ancenis” (TGFC)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,
         De bharr an mhéid seo a leanas:

                     (1)

                     I gcomhréir leis an gcéad fhomhír d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Fraince ar fhormheas ar leasú ar shonraíocht an táisc gheografaigh faoi chosaint “Volailles d’Ancenis” atá cláraithe faoi Rialachán (CE) Uimh. 1107/96 ón gCoimisiún (2).

                     (2)

                     Ós rud é gur leasú nach mion atá sa leasú atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (3).

                     (3)

                     I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ní mór an leasú ar an tsonraíocht a fhormheas,

               TAR ÉIS AN RIALACHÁN SEO A GHLACADH:

            Airteagal 1
            An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Volailles d’Ancenis” (TGFC), is leasú é atá formheasta anois.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Márta 2021.

                  Thar ceann an Choimisiúin,

                  Ar son an Uachtaráin,

               Janusz WOJCIECHOWSKI

                  Comhalta den Choimisiún

            (1)  IO L 343, 14.12.2012, lch. 1.

            (2)  Rialachán (CE) Uimh. 1107/96 ón gCoimisiún an 12 Meitheamh 1996 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 148, 21.6.1996, lch. 1).

            (3)  IO C 395, 20.11.2020, lch. 7.